Лінцкі ўніверсітэт Іагана Кеплера

Лінцкі ўніверсітэт Іагана Кеплера (ням.: Johannes Kepler Universität Linz) — аўстрыйская дзяржаўная вышэйшая навучальная ўстанова са статусам універсітэта і з сядзібай у горадзе Лінц. Названа ў гонар Іагана Кеплера. Гісторыя Універсітэт быў заснаваны 8 кастрычніка 1966 года як Вышэйшая школа сацыяльных і эканамічных навук. Першым рэктарам стаў Людвіг Фролер. У першы год працы ВНУ студэнты паступалі на факультэт сацыяльных, эканамічных і юрыдычных навук. Праз два гады быў створаны факультэт інжынерыі і прыродазнаўчых навук. У 1975 годзе ва ўніверсітэце быў створаны самастойны юрыдычны факультэт. У тым жа годзе ўніверсітэт перайменаваны ва Універсітэт Іагана Кеплера. У 1977 годзе была адкрыты новы кампус факультэта інжынерных і прыродазнаўчых навук. У 2012 годзе быў створаны медыцынскі факультэт. Структура Юрыдычны факультэт Медыцынскі факультэт Факультэт сацыяльных, эканамічных і дзелавых навук Факультэт інжынерыі і прыродазнаўчых навук Зноскі Спасылкі На Вікісховішчы ёсць медыяфайлы па тэме Лінцкі ўніверсітэт Іагана Кеплера Афіцыйная інтэрнэт-старонка ўстановы